**OBRAZLOŽENJE**

Na temelju članka 54. stavka 1. Pravilnika o načinu provođenja imunizacije, seroprofilakse, kemoprofilakse protiv zaraznih bolesti te o osobama koje se moraju podvrgnuti toj obvezi („Narodne novine“, br. 103/13 i 144/20), a sukladno Trogodišnjem programu obveznog cijepljenja u Republici Hrvatskoj u 2022. - 2024. godini protiv difterije, tetanusa, hripavca, dječje paralize, ospica, zaušnjaka, rubele, tuberkuloze, hepatitisa B, bolesti izazvanih s Haemophilus influenzae tipa B i pneumokokne bolesti (KLASA: 011-02/21-02/33, URBROJ: 534-07-1-1/10-21-7 od 3. studenoga 2021. godine) ministar zdravstva donosi Provedbeni program obveznog cijepljenja u Republici Hrvatskoj u 2022. godini protiv difterije, tetanusa, hripavca, dječje paralize, ospica, zaušnjaka, rubele, tuberkuloze, hepatitisa B, bolesti izazvanih s Haemophilus influenzae tipa B i pneumokokne bolesti.

Nacrt programa postavlja se na e-Savjetovanje s trajanjem od 7 dana kako bi se nakon savjetovanja u što kraćem roku mogle provesti sve potrebne aktivnosti u vezi priprema za distribuciju cjepiva, a koje aktivnosti je u obvezi provesti Hrvatski zavod za javno zdravstvo, u svrhu sprječavanja širenja/zaraznih bolesti kao mjere propisane Zakonom o zaštiti pučanstva od zaraznih bolesti.